Diari Oficial de la Generalitat Valenciana


Sumari del DOGV 3460, del 24-03-1999 (1999/2530)

DECRET 35/1999, de 9 de març, del Govern Valencià, pel qual s'acorda la reversió a l'Ajuntament de Santa Pola de l'immoble situat al carrer de Sant Jordi, s/n, d'aquesta població.
-----------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/03/09/35/dof/vci/html**

### Dades del document

Número de DOGV
:   3460

Data del DOGV
:   24-03-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/2530


Data del document
:   09-03-1999

Organisme emissor
:   Conselleria d'Economia, Hisenda i Administració Pública

Tipus de document
:   Decret

Descriptors 

:   * Santa Pola
    * cultura regional
    * propietat immobiliària

DECRET 35/1999, de 9 de març, del Govern Valencià, pel qual s'acorda la reversió a l'Ajuntament de Santa Pola de l'immoble situat al carrer de Sant Jordi, s/n, d'aquesta població. [1999/X2530]
  
Mitjançant acord plenari adoptat el 16 de juny de 1979, l'Ajuntament de Santa Pola va cedir al Ministeri d'Educació el solar de 6.998,10 m² de superfície, situat al carrer de Sant Jordi, s/n, d'aquesta població, amb la finalitat única i exclusiva de ser utilitzat com centre de batxillerat.
  
Pel Reial Decret 2.093/1983, de 28 de juliol, l'administració estatal va transferir a la Comunitat Valenciana l'immoble esmentat, que consta com bé de domini públic amb el núm. A02/03/121/0061 en l'Inventari General de Béns i Drets de la Generalitat Valenciana.
  
Amb data 23 d'octubre 1990, es formalitzà davant el notari de València, Antonio Soto Bisquert, escriptura per la qual l'Ajuntament de Santa Pola va cedir la Generalitat Valenciana un immoble de 18.000 m² per a la construcció del nou centre d'ensenyament secundari, que consta en l'Inventari General de Béns i Drets de la Generalitat Valenciana amb el núm. A02/03/121/0066.
  
Com a conseqüència de la construcció del nou centre, l'Ajuntament de Santa Pola, considerant la falta d'ús de l'immoble per a les finalitats per a les quals havia estat cedit, en sessió plenària realitzada el dia 23 de febrer de 1998, acordà sol·licitar la reversió de l'immoble situat al carrer de Sant Jordi, s/n, i alhora acordà adquirir el compromís de posar a disposició de la Conselleria de Cultura, Educació i Ciència 3.400 m² que confronten amb el col·legi públic mare de Déu de Loreto que formen part dels terrenys objecte de reversió.
  
La Conselleria de Cultura, Educació i Ciència, amb l'informe previ de la inspecció educativa i de la Unitat Tècnica, ha proposat la desafectació de l'immoble i la cessió d'aquest a favor de l'ajuntament cedent.
  
Atés el que estableix la disposició addicional cinquena de la Llei 3/1986, de 24 d'octubre, de Patrimoni de la Generalitat Valenciana, i de conformitat amb l'article 22 d'aquesta llei, el qual, a sensu contrario, estableix que correspon al Govern Valencià autoritzar la reversió dels béns immobles cedits com a conseqüència de la modificació de les condicions fixades en la cessió, a proposta del conseller d'Economia, Hisenda i Administració Pública i amb la deliberació prèvia del Govern Valencià, en la reunió del dia 9 de març de 1999,
  
DECRETE
  
Article 1
  
Desafectar de la Conselleria de Cultura, Educació i Ciència l'immoble situat a Santa Pola, carrer de Sant Jordi, s/n.
  
Article 2
  
Autoritzar la reversió, a favor de l'Ajuntament de Santa Pola, del dret de propietat que té la Generalitat Valenciana sobre l'immoble assenyalat en l'article anterior.
  
Article 3
  
La reversió queda condicionada al fet que l'Ajuntament de Santa Pola pose a disposició de la Conselleria de Cultura, Educació i Ciència els terrenys de 3.400 m² de superfície, que confronten amb el col·legi públic Mare de Déu de Loreto, que forma part dels terrenys objecte de reversió.
  
Article 4
  
Donar de baixa en l'Inventari General de Béns i Drets de la Generalitat Valenciana, en el qual consta amb el núm. A02/03/121/0066, el dret de propietat que es té sobre l'immoble.
  
DISPOSICIÓ FINAL
  
La Conselleria d'Economia, Hisenda i Administració Pública durà a terme els tràmits necessaris per fer efectiu tot el que disposa el present decret.
  
València, 9 de març de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Administració Pública,
  
JOSÉ LUIS OLIVAS MARTÍNEZ


Còpia Permalink ELI